AirHelp

AirHelp  er et teknologiselskap som leverer juridiske tjenester til flypassasjerer som har opplevd flyforsinkelse, innstilling eller overbooking på reiser inn i eller ut av Den europeiske union.
Flypassasjerer kan ha krav på kompensasjon etter EU - forordning 261/2004, hvis flyvningen deres ble avbrutt på reiser fra eller til et EU-land med et EU-registrert selskap.

AirHelps formål er å informere reisende om deres rettigheter og gi dem muligheten til å søke om kompensasjon for avbrutte flyvninger. Virksomheten har også som mål å øke nivået av flyselskapenes kundeservice.  Lovgivningen gjelder ikke for flyvninger som ble forstyrret av ekstraordinære omstendigheter utenfor flyselskapets kontroll, slik som vær-relaterte grunner eller flyplassen i streik. Virksomheten kan behandle saker med flyreiser fra tre år tilbake.

Flypassasjerer kan bruke AirHelps nettsted eller app for å sjekke et kravs berettigelse uten kostnad. Etter at de ser hva de kan ha krav på, kan passasjeren velge å bruke AirHelp til å håndtere krav mot flyselskapet. Kravets gyldighet og kompensasjonsbeløpet er bestemt av en rekke faktorer, som for eksempel avgangssted og destinasjon, flydistanse og totalt antall timer forsinkelse før ankomst til endelige destinasjon. Selskapet tar seg kun betalt hvis kunden blir kompensert, i form av en betinget avgift basert på kompensasjonen.

AirHelp forsøker å forenkle kravprosessen på vegne av flypassasjerer som ellers kanskje ikke ville søke om kompensasjon for sin avbrutte reise. 

Tjenesten er tilgjengelig i Norge, Sverige, Danmark, Finland, USA, Storbritannia/Irland, Frankrike/Belgia, Nederland, Tyskland/Sveits/Østerrike, Spania, Italia, Hellas, Portugal og hevdes å ha hjulpet mer enn 3 millioner passasjerer i 35 land.

 Historie 
AirHelp ble grunnlagt i januar 2013 av administrerende direktør Henrik Zillmer, Nicolas Michaelsen og Greg Roodt, tidligere medlem av Moshi Monsters.

AirHelp ble introdusert av TechCrunch som opptatt i den verdenskjente Silicon Valley-inkubatoren YCombinator vinteren 2014. selskapet lanserte sine tjenester i USA i mars 2014. I mai ble den integrerte gmailtjenesten annonsert på den årlige Tech Crunch Disrupt konferansen i New York. E-postintegreringen gjør at AirHelp kan søke gjennom e-postkontoer for å finne reisedokumenter som kan være berettiget ifølge EF 261-loven.

AirHelp mottok Spark-prisen en konferanse som ble holdt i Las Vegas i mai 2014. Selskapet ble tildelt prisen blant 30 teknologi-startups blant totalt 500 søkere. I mai 2014, ble AirHelp kåret til årets beste danske startup i Nordic Startup Awards.

I oktober 2015 lanserte selskapet en flyselskapsrangering, som vurderer flyselskap basert på flere faktorer, inkludert fasiliteter, service, punktlighet og hvordan de overholder passasjerrettigheter.

 Referanser 
Dillet, Romain. "AirHelp Lets You Claim Money For Messed Up Flights", Tech Crunch, San Francisco, 6 May 2014.

Europa (EU-nettsted). Passenger rights. Brussels. Hentet 18. januar 2014

Jensen, Jackie. "Inaugural Spark powered by Rackspace winner announced" , Vegas Tech, Las Vegas, 14 May 2014.

Kumparak, Greg. "When Airlines Screw Up Your Flight, AirHelp Gets You Paid", Tech Crunch, San Francisco, 5 March 2014.

Morris. Hugh "Revealed: the worst airlines for handling flight delay compensation", Telegraph Travel, 21 October 2015

Rizzo, Cailey. "How airlines rank when it comes to making up for bad service", Mashable, 20 October 2015.
Swan, Rachel. "AirHelp: Silicon Valley StartUp Helps Passenger Recoup Cash for Canceled Flights (Update)" , San Francisco Weekly, San Francisco, 6 March 2014.

 Eksterne lenker 


Kategori:Selskaper etablert i 2013